RP_Britney+Spears

Britney Spears a fost motorul ce a propulsat pop-ul in anii '90. Calcand pe o poteca batatorita de Spice Girls si Backstreet Boys, tanara s-a transformat intr-un adevarat fenomen. Nu numai ca a vindut  milioane de discuri dar a fost o figura constanta a vietii muzicale, indiferent de ceea ce facea sau nu facea. Succesul ei isi gasise rival doar in succesul lui Jennifer Lopez. Inca de la inceputul carierei, sex appeal-ul lui Spears a fost o coordonata importanta a imaginii ei. Videoclipul realizat pentru piesa de debut, "...Baby one more time" a promovat-o ca un  sex simbol international. Cu toate acestea managerii tinerei nu doreau sa renunte nici la imaginea cumintica, creand o serie de tensiuni intre imaginea plina de inocenta si care atragea fanii de sex feminin si sexualitatea ingenua care atragea fanii de sex masculin. Aceste tehnici de marketing au nascut controverse si dezbateri pe marginea crearii de modele potrivite pentru tinerele fane. Foarte curand, tinara a incercat sa aplaneze controversele, promovand abstinenta pana la casatorie  si chiar negand ca s-ar fi folosit de  o asemenea imagine sexualizata. Bineinteles ca pe masura ce show-urile ei deveneau din ce in ce mai "dezbracate", credibilitatea ei scadea. In afara abilitatii de a ramane in echilibru pe linia fina dintre cochetarie virginala si sexualitate afisata ostentativ, Spears mai avea o arma secreta in persoana geniului suedez Max Martin, care a contribuit la majoritatea albumurilor ei ca producator si/sau compozitor. Britney Jean Spears s-a nascut pe 2 decembrie 1982, in micutul oras Kentwood si a inceput sa cante la o varsta foarte frageda. La numai opt ani, dupa ce castigase deja o editie a concursului "Star Search", Britney a dat o proba pentru noua emisiune a canalului Disney, Clubul lui Mickey Mouse. Producatorii au refuzat-o pentru ca era prea tanara, dar unul dintre ei a recomandat-o unui agent din New York. Urmatorii trei ani a studiat la o scoala de arte si a aparut si in cateva reclame si piese de teatru. La varsta de 11 ani a revenit cu o proba pentru Clubul lui Mickey Mouse si de data aceasta a fost admisa. Desi printre colegii ei se aflau tinere talente ce au devenit ulterior vedete, Justin Timberlake si JC Chasez, ambii viitori membri ai trupei N'Sync, Christina Aguilera si Keri Russel, actrita ce joaca rolul lui Felicity, show-ul a fost anulat dupa cel de-al doilea sezon in care aparea Spears. Tanara s-a intors la New York la numai 15 ani si a inceput sa dea probe pentru trupe pop si sa inregistreze demo-uri, lucru care pana la urma i-a adus un contract cu casa de discuri Jive. Perioada urmatoare a insemnat pentru Spears, colaborari cu nume precum Eric Foster White (Boyzone, Whitney Houston, Backstreet Boys) si Max Martin (Ace of Base, Bckstreet Boys, N'Sync). La sfarsitul anului 1998, Jive i-a lansat melodia de debut "..Baby one more time", semnata Max Martin. Promovata puternic de videoclip, piesa a devenit rapid un hit. Cand albumul de debut a fost lansat, la inceputul anului 1999, a intrat in top-uri pe locul intai si a ramas acolo pentru sase saptamani. S-a vandut in 10 milioane de copii si a indepartat concurenta: Jessica Simpson, Mandy Moore, Pink si Christina Aguilera. In timp ce primul album incepea sa-si piarda din farmec, Britney avea pregatit deja cel de-al doilea material "Oops...I did it Again". Albumul, lansat in 2000 a intrat direct pe locul intai si a stabilit un nou record de vanzari, peste un milion de copii vandute in prima saptamana de la lansare. Albumul a continut single-uri precum "Stronger" si "Don't let me be the last to know", scris in colaborare cu Shania Twain. Zvonurile despre o posibila relatie intre ea si Justin Timberlake nu au facut decat sa-i creasca mediatizarea. Pentru urmatorul album, tanara s-a orientat spre o noua abordare, una care sa se potriveasca faptului ca atat ea cat si fanii ei au crescut si s-au mai maturizat. Creatiile ei au inceput sa aiba indicii despre o viata personala nu foarte puritana si despre o tanara care a devenit ceva mai matura. A fost cel de-al treilea album care a debutat direct pe locul intai, desi de data aceasta piesele nu au inregistrat un succes similar. In 2002, Spears a debutat si in film si desi pelicula "Crossroads" a fost un succes in salile de cinematograf, incasarile au lasat de dorit. In aceeasi perioada s-a incheiat si relatia ei cu Justin Timberlake. Britney a mai primit apoi un rol micut in "Austin Powers:The Goldmember", contribuind si la coloana sonora a filmului. Intre timp vanzarile albumului au stagnat la patru milioane de copii vandute, in parte din cauza aparitiei unui gen de artiste si compozitoare ca Avril Lavigne si Michelle Branch, o alternativa la imaginea de regina pretioasa promovata  de Britney. Dupa asta, Britney a luat o pauza revenind la munca abia in anul 2003.